***Tervezés és kivitelezés (bontás)
során betartandó biztonsági követelmények***

**Felhívjuk a tervező és kivitelező figyelmét, hogy a villamosmű biztonsági övezetéről szóló 2/2013. (I. 22.) NGM rendelet teljes terjedelmében megtalálható a** [**www.mvmhalozat.hu**](http://www.mvmhalozat.hu) **oldalon.**

A villamos művek biztonsági övezetében meghatározott tilalmakat és korlátozásokat be kell betartani, illetve figyelembe kell venni a biztonsági övezeten kívül is korlátozott tevékenységeket!

*„Ha a munkavégzés során előre nem vártan kábeljelző szalagra, föld alatti vezetékre (védőcső, védőborítás), vagy arra utaló nyomra bukkannak, a munkát azonnal fel kell függeszteni a vezeték üzemeltetőjének megérkezéséig. A munka csak az üzembentartó engedélyével folytatható.”* **Bejelentést a 62/565-881** telefonszámon kell megtenni.

# Bontási tevékenységek esetén a bontandó létesítményben vagy létesítményen közcélú villamoshálózat elemei, ill. közvilágítási berendezések lehetnek elhelyezve, így a bontási munkák érinthetnek közcélú villamos berendezéseket, melyek kiváltási munkálatainak ideje elérheti a zárójelben feltüntetett időtartamokat!

* transzformátor-állomást (12hó)
* közcélú vezetéket (6hó),
* elosztószekrényt (6hó),
* közös fogyasztói csatlakozó vezetéket (4hó),
* közvilágítási vezetéket (4hó),
* közvilágítási lámpatestet (4hó),
* átfeszített közvilágítási lámpatest tartozékát (4hó),

ezért fenti berendezések elbontását, kiváltását kezdeményezni kell a berendezések tulajdonosainál.

A konkrét műszaki és eljárásbéli feltételek megismerése céljából kérjük írásban felkeresni a közvilágítási berendezések vonatkozásában az MVM Next Energiakereskedelmi Zrt-t (6701 Szeged, Pf.: 88. vagy lovas.karoly@mvm.hu, míg közcélú villamosművi berendezések és csatlakozó berendezések vonatkozásában az MVM Démász Áramhálózati Kft.-t (6701 Szeged, Pf.: 88. vagy csatlakozas@mvmdemaszhalozat.hu).

**Építmények (épületek), közművek, utak és egyéb műtárgyak létesítésénél, ill. átalakításánál** figyelembe kell venni a villamos művek biztonsági övezetére vonatkozó 2/2013. (I. 22.) NGM rendelet mellett, az alábbi szabványokat: MSZ 151-8:2002, MSZ 7487 1-3 lapjai, MSZ EN 50341-1:2013, MSZE 50341-2:2014, MSZ HD 60364, MSZ EN 61936-1:2016, MSZ EN 50522:2011, MSZ 1585:2016, MSZ 13207:2000, az 54/2014. (XII.5.) BM rendeletet (OTSZ) és az NKM Áramhálózati Kft. N31 - 405. sz. Csatlakozó és mérőhely létesítés, bővítés szabályai utasítás előírásait (különösen a 405-02.sz. Kivitelezői és műszaki segédlet), mely szintén megtalálható a [www.mvmhalozat.hu](http://www.nkmaramhalozat.hu) oldalon.

A 2/2013. (I. 22.) NGM rendeletből – a teljesség igénye nélkül – tájékoztatásul az alábbiakban megadjuk a legáltalánosabb előírásokat.

Földfelszín alatti erősáramú berendezések – pl. kábelek, tartószerkezetek alapozásai – vonatkozásában a biztonsági övezet:

”Földben elhelyezett vezeték biztonsági övezete mindkét oldalon a vezeték szélső pontjától vízszintesen és nyomvonalára merőlegesen mért függőleges síkokig terjed... 35 kV-nál nem nagyobb feszültségen 1 m.”

**Földkábelek biztonsági övezetében kizárólag kézi óvatos földmunka végezhető!**

Földfelszín feletti erősáramú berendezések – pl. légvezetéki hálózatok, oszlopon kialakított transzformátor állomások – vonatkozásában a biztonsági övezet:

A légvezetékek biztonsági övezete – szintén a 2/2013. (I. 22.) NGM rendelet szerint – mindkét oldalon a nyugalomban lévő szélső vezetéktől vízszintesen és a nyomvonalára merőlegesen mért függőleges síkokig terjed. Mértéke: 1 kV-ig 1 m,

 35 kV-ig 5 m,

 200 kV-ig 13 m.

**A légvezetékek biztonsági övezetében tilos minden olyan tevékenység, ami a földfelszíntől számított 4 m magasságot meghaladja, ahol a mértékadó magasság a depónia, ember, eszköz, gép együttes magassága!**

Az erősáramú szabadvezetékkel közös oszlopsoron kiépítendő hírközlő vezeték létesítése esetén, a fentieken túl be kell betartani az MSZ 2364 szabványok idevonatkozó előírásait is!

Épületek és légvezetékek viszonylatában úgy kell az építéseket és/vagy átalakításokat elvégezni, hogy azok eredményeként a létesítmények egymást ne közelítsék meg jobban az alábbiak szerint:

- 35 kV-ig épületektől mért távolság legalább 2 m, az épületek emberi tartózkodására szánt részétől 3 m, de burkolt vezeték esetén az épületektől mért távolság 1 m, az épületek emberi tartózkodására szánt részétől 1,5 m.

- 120 kV-on épületektől mért távolság legalább 3 m, az épületek emberi tartózkodására szánt részétől 4 m. Ezeket a távolságokat a szabadvezetékek kilendült áramvezetőjén átfektetett függőleges sík és az épület legközelebbi része között kell mérni.”

Amennyiben a szabványok által előírt távolságok csak az erősáramú berendezések átalakításával biztosíthatók, akkor az csak a berendezések tulajdonosai által meghatározott módon történhet!

Bármilyen létesítmény kivitelezésének feltétele az erősáramú berendezés(ek) sikeres műszaki átadás-átvétellel záruló átalakítása! A konkrét műszaki és eljárásbéli feltételek megismerése céljából. kérjük írásban felkeresni közvilágítási berendezések esetén az MVM Next Energiakereskedelmi Zrt.-t (6701 Szeged, Pf.: 88. vagy lovas.karoly@mvm.hu), míg közcélú villamosmű esetén az MVM Démász Áramhálózati Kft.-t (6701 Szeged, Pf.: 88. vagy csatlakozas@mvmdemaszhalozat.hu).

**A védőtávolságok figyelmen kívül hagyása miatt a kivitelezés során bekövetkező balesetért, valamint a bekövetkező összes (közvetlen és közvetett) kárért a mindenkori beruházó felelős. A kivitelezés során a közvilágítási berendezésben és/vagy a közcélú villamosműben, illetve a károkozással kapcsolatba hozható károkat a beruházó jogosultja köteles megtéríteni!**

A létesítéssel érintett ingatlan(ok)ra bejegyzett vezeték és/vagy használat jog változatlan megtartása nem befolyásolja a fenti biztonsági övezetek méretét és a vonatkozó szabványokat.

Amennyiben az átalakítási, bővítési munkák érintik a villamos fogyasztásmérő helyet, a csatlakozó vezetéket, illetve a méretlen fővezetéket, úgy a munkák megkezdését megelőzően legalább 15 nappal – időpontot egyeztetve – kérjük a villamos csatlakozó berendezések feszültségmentesítésének, az elszámolási mérőberendezések leszerelésének megrendelését.

**MVM Démász Áramhálózati Kft. szakfelügyelet megrendelése esetén azt minimum 8 nappal korábban kell megtenni az alábbi– földrajzilag megfelelő – elérhetőségek egyikén:**

|  |  |  |
| --- | --- | --- |
| **Régió** | **Cím** | **Földrajzi terület, név, e-mail cím** |
| Baja | 6500 Baja,Bajcsy-Zsilinszky Endre u. 6. | Baja: Csehó Kovács Krisztián cseho.kovacs.krisztian@mvm.huKalocsa,: Nagy Ferenc nagy.ferenc@mvm.hu Bácsalmás: Bíró Csaba biro.csaba@mvm.hu |
|  | 6400 Kiskunhalas,Mátyás tér 2. |  Kiskőrös: Darabos Zsolt darabos.zsolt@mvm.huKiskunhalas: Csamangó László csamango.laszlo@mvm.hu |
| Békéscsaba | 5600 Békéscsaba,Gábor Áron utca 1. |  Békéscsaba : Balogh István balogh.istvan@mvm.hu Gyula : Bánhidi Tamás banhidi.tamas@mvm.hu Békés: Tóth Sándor toth.sandor@mvm.hu Orosháza : Kunos Ferenc kunos.ferenc@mvm.hu Mezőhegyes :Turcsán András turcsan.antal@mvm.hu |
| Szeged | 6724 Szeged,Pulz u. 42. | Szeged-Észak: Kónya András Balázs konya.andras.balazs@mvm.huKistelek: Kecskeméti Csaba kecskemeti.csaba@mvm.huSzeged-Dél: Deák István deak.istvan@mvm.hu Mórahalom: Szabó Tibor Zsolt  szabo.sz.tibor@mvm.huHódmezővásárhely: Labádi Pál labadi.pal@mvm.huMakó: Károly Tamás Attila karoly.tamas.attila@mvm.huSzentes: Mogyorósi Attila mogyorosi.attila@mvm.hu |
| Kecskemét | 6000 Kecskemét,Szultán u. 2-4. | Kecskemét: Majer István majer.istvan@mvm.huKunszentmiklós: Sonkoly Roland sonkoly.roland@mvm.huCegléd-Monor: Ugi-Rácz Tibor ugi-racz.tibor@mvm.huNagykőrös: Szilágyi Benedek szilagyi.benedek@mvm.huKiskunfélegyháza Forgó Ferenc forgo.ferenc@mvm.hu |